Mere end 40 smede nedlagde i eftermiddag arbejdet på JKF Industri.

Det er ikke kun forhandlingerne mellem KL og Danmarks Lærerforening, der er gået i hårdknude. Tirsdag eftermiddag gik mere end 40 smede hjem fra deres arbejde, efter et overvældemde flertal havde stemt for arbejdsnedlæggelse som følge af overenskomststridigheder med ledelsen. Smedene er angiveligt utilfredse med det lønudspil, ledelsen er kommet med. De mener, at de har været forstående for de seneste års krise, og at det har kunnet ses på lønforhandlingerne. Men nu synes de ikke længere, at det er rimeligt, at lønforholdene på virksomheden i Hadsund ikke bliver mere gunstige, for medarbejderne, hvorfor de valgte at strejke. Arbejdet blev i første omgang nedlagt dagen ud. Morgenholdet ventes at tjekke ind til normal mødetid igen i morgen, men smedene er ikke afvisende over for, at der igen kan komme arbejdsnedlæggelser.